1975-ben felvették a közgazdasági egyetemre, előtte Kalocsán töltötte katonaidejét. A leszerelés után az Újpesti Dózsa versenyzője lett, ahol egy edzői team, majd Gulrich József irányította a felkészülését. Ezután került Széchy Tamás csoportjába. Az 1978-as világbaknokságon hatodik volt. Az 1980-as moszkvai olimpián 200 méter mellúszásban ezüstérmet szerzett. 1981-ben a spliti Európa bajnokságon lecsúszott a dobogóról 200 mellen, negyedik helyen végzett. Az 1983-as római Európa-bajnokságon 200 méter mellen zárt másodikként.